runetrust/blame-folketinget-dk huggingface dataset:
Karen J. Klint (S), 2012-03-13:
Men selvfølgelig skal tingene hænge sammen, og det er sådan set også derfor, at det er med i regeringsgrundlaget, at vi gerne vil se på den kirkelige ordning, herunder i hvilken udstrækning lægmedlemmer, altså dem, der betaler folkekirken, i højere grad skal have indflydelse på prioriteringen af de penge, der bruges i folkekirken.
Lotte Rod (RV), 2024-04-26:
Børn leger mindre risikofyldt i dag, og der er kommet skærme, men jeg kan alligevel ikke lade være med at tænke på: Ville der være lige så mange børn, som mistrivedes i skolen, som fik brug for at blive udredt, og som fik brug for at få en diagnose, hvis vi stadig havde haft den specialviden og de specialtilbud, der var i amterne?
Høgni Hoydal (T), 2011-05-31:
Jeg forstår meget godt, at man ikke i alle tilfælde, hverken når det gælder udenrigspolitik eller forsvarspolitik, kan have de samme interesser i Danmark og Færøerne, men her har vi så et konkret eksempel på, at det er absolut nødvendigt for Færøerne, for Grønland at kunne føre sin egen udenrigspolitik, indgå egne aftaler og ikke skulle inddrage Danmark i konflikter, som måske går imod Danmarks egne interesser.
Jesper Langballe (DF), 2007-05-29:
Det var derfor, jeg stillede spørgsmål et, nemlig om vi ikke kunne blive enige om, at »kirkegård« bare er et folkeligt – smukt, synes jeg, men det kan vi diskutere, for smag og behag er jo forskellig – udtryk for en offentlig begravelsesplads i Danmark.
Ulrik Kragh (V), 2002-05-16:
Kan vi nu lige få det skåret ud i pap: Er det et retskrav, sådan som vi er blevet skoset for hele dagen, Enhedslisten ønsker sig, og uanset hvad arbejdsgiveren siger, skal det bare være et retskrav, eller er det sådan en blød mellemlanding, Enhedslisten ønsker?
Peter Juel-Jensen (V), 2020-06-19:
I maj spurgte jeg netop ind til udfordringerne med realkreditbelåningen i landdistrikterne i spørgsmål 137 til ministeren, og ministeren stillede i svaret i udsigt, at ministeren ville se på området i dialog med realkreditten, med mæglere, med lønmodtagere og virksomheder og organisationer.
Kim Behnke (FP), 1999-03-18:
Men sagen er jo den, at netop Venstre, der i mange år havde udenrigsministerposten, netop Venstre, som er så optaget af, hvordan EU agerer, jo godt ved, at det meget vel kan komme i den situation, at under statsministerens rådsmøde i Berlin - det kan oven i købet være, det først er under kaffen og den toldfri cognac - tager Tony Blair sagen op og siger: »Kære venner, vi er nødt til at finde en løsning.«
John Dyrby Paulsen (S), 2012-12-18:
Jeg har en oversigt over, hvad de forskellige økonomiske vismænd og Nationalbanken og bankerne sagde, herunder også hvad regeringen sagde på daværende tidspunkt, og der kan jeg se, at man jo over en bred kam var enige, og at alle – alle – forudsagde, at der blev vækst i 2012.
Jan Petersen (S), 2001-10-04:
Det er i øvrigt et emne, som vi før - formentlig også i fællesskab, det kan jeg ikke huske - har haft fat i, hvor vi bl.a. nedsatte priserne på daginstitutioner og på den måde hjalp, kan vi sige, på den nederste del af indkomstskatten. Hvad vi konkret skal gøre er vi åbne over for at drøfte videre med bl.a. Enhedslisten i de forhandlinger, som alle jo ved finder sted her.
Jane Heitmann (V), 2015-02-19:
Som jeg nævnte tidligere bakker vi fra Venstres side op om intentionerne i forslaget, men vi kan ikke støtte forslaget i sin helhed, netop fordi der allerede er, som forslagsstillerne selv peger på i bemærkningerne, igangsat en række initiativer, som jo netop sigter mod at systematisere den indsats over for en helt særlig gruppe, nemlig de sårbare børn og unge.
Jan Petersen (S), 2007-10-23:
Med hensyn til spørgsmålet om at få nedsat antallet af danske medlemmer af Europa-Parlamentet fra 14 til 13 har vi jo lige hørt, at det er en logisk konsekvens af beslutninger, som Socialdemokraterne tidligere har støttet her i Tinget, og derfor kan vi selvfølgelig også støtte det.
Simon Emil Ammitzbøll (LA), 2011-02-10:
Og hvis man udelukker alle dem, som ikke er ejet af staten – DR er udelukket, for de får deres 3 mia. kr. på forhånd – alle andre end TV 2, så er der jo ingen konkurrence, ingen mangfoldighed, og så får man jo ikke det, der er formålet med public service-puljen, så får man det, man egentlig gerne vil have, nemlig licens til TV 2 ad bagvejen, for det er jo i virkeligheden det, det her forslag handler om.
Alexander Ryle (LA), 2025-12-16:
Nej, det, jeg spørger ind til, er chatkontrol, altså det, som ministeren tog mandat til i Europaudvalget for efterhånden et par år siden, og som ministeren ikke har følt at der var behov for at indhente et nyt mandat til – forstået som at det må være nogenlunde det samme forslag.
Charlotte Broman Mølbæk (SF), 2025-11-20:
Reglerne er i dag spredte og uensartede, og det gør administrationen tung og uoverskuelig, så formålet er at samle reglerne, gøre administrationen både effektiv og moderne og give ministeriet den nødvendige bemyndigelse, bl.a. ved at indføre automatiseret sagsbehandling, hvor man bruger computersystemer til at overtage noget af sagsbehandlingen.
Jørgen Poulsen (RV), 2009-11-05:
Forslaget er i øvrigt en opfølgning på energiaftalen fra sidste år, og som det også fremgår af høringssvarene og bemærkningerne, er der også taget hensyn til det, der skal tages hensyn til, nemlig indsamling af data, registreringsoplysninger osv.
Thomas Adelskov (S), 2008-12-09:
Altså, Dansk Folkeparti står her og vil forsvare konfliktretten fra 1899, når de for mindre end et år siden stod her i Folketinget og sagde - og også sagde til aviserne, også sagde i radioen og ude på gaden - at de ville begrænse konfliktretten, hvis 3F ikke opgav deres konflikt mod Nørrebro Bryghus, hvor de netop lavede konflikt for at tegne overenskomst.
Inger Støjberg (V), 2012-10-10:
Derfor undrer jeg mig også lidt over, at ministeren, som jo ellers nok plejer at kunne få tungen på gled – hvis jeg må sige det sådan – foreløbig har været fuldstændig stille i sagen om det grønlandske selvstyres ønske om at få vedtaget en lov om løndumping i forbindelse med storskalaerhvervsprojekter i Grønland.
Lars Løkke Rasmussen (M), 2024-12-18:
Vi har f.eks. allieret os i den her koalition for en tostatsløsning, som blev løbet i gang i forbindelse med FN's Generalforsamling, som tiltrak mere end 90 lande, og hvor jeg noterer mig med stor tilfredshed, at rigtig mange europæiske lande vejer sig ind.
Johs. Poulsen (RV), 2007-05-09:
Det er jo netop for at kunne fastholde en individuel transport, som er fleksibel og god, men som samtidig tager højde for de steder, hvor man faktisk fornuftigvis kan anvende kollektive trafikmidler, og jeg går dog også ud fra, at det er regeringens opfattelse, at det er en god idé at anvende kollektive transportmidler de steder, hvor det overhovedet kan lade sig gøre.
Sophie Hæstorp Andersen (S), 2025-05-06:
Som led i den politiske rammeaftale på handicapområdet fra januar 2025 mellem regeringen og aftalepartierne blev det besluttet, at der skulle iværksættes et arbejde, der skulle undersøge mulige regelændringer, der kan dæmme op for snyd og svigt på sociale tilbud og undersøge mulige initiativer i forhold til regulering af anvendelsen af det, der hedder ikkegodkendte tilbud, som man ofte bruger i kommunerne, når man skal handle akut.
Elisabeth Arnold (RV), 1999-11-11:
Landbrugets konkurrenceevne er det straks mere problematisk med, og der mener jeg, at den 15 års overgangsperiode, der er lagt ind i forslaget her, må være rigeligt til, at landbruget kan indstille sig på nye vilkår på dette område. Jeg synes også, som flere andre ordførere har været inde på, at det er en meget lang overgangsperiode, men jeg mener også, at det må være vores opgave at indføre nye krav på en måde, så erhvervet kan leve med det.
Charlotte Antonsen (V), 2002-12-03:
I Europaudvalget har vi jo så den yderligere sikkerhed i forbindelse med, hvad der sker i komiteerne, at vi bliver præsenteret for de forslag, som kan ændre på niveauet af f.eks. tilsætningsstoffer og den slags, så vi har en mulighed for at give udtryk for vores politiske synspunkt i forbindelse med videnskabelige beslutninger.
Jann Sjursen (KD), 2003-11-27:
Derfor er vi også meget opmærksomme på den debat, der pågår, og lytter meget gerne til den og vil om nødvendigt være med til at tage initiativer på området. I hvert fald hilser vi det velkommen de steder, hvor man af egen drift, f.eks. i diskussionen om stiftråd rundtomkring, træffer beslutning herom, fordi man nu finder, det er en god ordning.
Lars Kramer Mikkelsen (S), 2001-01-10:
Det betyder, at statsansatte f.eks., der er beordret til tjeneste uden for Danmark, samt deres ægtefæller, registrerede partnere eller samlevere i henhold til bestemmelser i CPR-loven fortsat vil være tilmeldt folkeregistret som bosiddende i Danmark, og derfor opfylder de bopælsbetingelsen i relation til optagelse på valglisten efter de gældende regler i den kommunale valglov.
Mikkel Dencker (DF), 2008-11-13:
Som hr. Torsten Schack Pedersen fra Venstre lige har forklaret, er det jo en række ændringer af ejendomsværdibeskatningen, som gennemføres med lovforslaget her, og i Dansk Folkeparti ser vi det på den måde, at det er en række ændringer, som er ganske logiske.
Ane Halsboe-Jørgensen (S), 2025-04-23:
Men vi har jo også skabt nogle rammer herindefra, i forhold til hvor risikovillig man må være især på de 80 pct., og det har vi jo, for at der netop er en stabilitet og en tryghed og en sikkerhed omkring de her penge, og det vil jeg i hvert fald være varsom med at begynde at rokke båden omkring.
Lotte Rod (RV), 2013-12-13:
Det vil sige, at hovedudfordringen, når vi nu er gået ind og har løftet ambitionsniveauet fra at sige, at det er 50 pct., der skal gennemføre en videregående uddannelse, til at sige 60 pct., sådan set er, at de fleste af dem jo netop skal på alle mulige andre uddannelser.
Karen Jespersen (S), 2000-05-16:
Det drejer sig om flere forskellige sider af landdistrikternes udvikling, som selvfølgelig har det fælles formål at sikre et ordentligt grundlag for, at mennesker kan bo og leve i de forskellige landdistrikter i vort land, så vi ikke får en meget endimensional udvikling, der retter sig meget ensidigt mod vækstcentrene.
Morten Marinus (DF), 2013-05-16:
Jeg kan forstå, at der er nogle partier, der ikke mener, at man afbureaukratiserer nok med det her forslag, og jeg kan også forstå, at nogle, måske nogle af de samme partier, ikke mener, at det er demokratisk retfærdigt, at partier ligefrem skal undlade at samle stillerlister, bare fordi de var valgt ind i den foregående byrådseller regionsrådsperiode.
Mette Thiesen (DF), 2023-04-11:
Jeg er sådan set meget enig med ordføreren, og det er også derfor, jeg synes, det er en lidt underlig argumentation, at fordi man har så stor tillid til socialrådgiverne, vil man nu lovgivningsmæssigt gå ind og sætte to socialrådgivere på, for det mener man dæleme ikke de selv kan finde ud af derude –
Dennis Flydtkjær (DF), 2021-03-11:
Det burde næsten give sig selv, at hvis man kører 45 km/t. på en elcykel, som jeg i øvrigt tror mange gange kan accelerere hurtigere, end en knallert kan, så er det lidt underligt, hvorfor man ikke godt kunne sætte den ene aldersgrænse lidt ned.
Lennart Damsbo-Andersen (S), 2013-06-12:
Hvorfor i alverden har man ikke taget den store pakke, som Venstre mener at man skal have, og som åbenbart ligger i skuffen, op og taget den i anvendelse, så man er sikker på, at der ikke om 18 dage er 30.000 mennesker, der risikerer at miste deres forsørgelse?
Elisabeth Arnold (RV), 2002-02-21:
Men det, der kommer til at få en skadevirkning, er det samarbejdende folkestyre. Vi havde et forbilledligt eksempel i Retsudvalget på, at selvstændige politikere fra partier uden for regeringen tog initiativ til at sikre et bredt flertal for en vigtig lovgivning, som ellers ikke ville være kommet i stand.
Eva Flyvholm (EL), 2016-12-16:
... Altså: Både som mennesker og på arbejdsmarkedet har vi jo altså brug for at kunne være fleksible og for forandring, og det kræver også, at man kan skifte uddannelse eller supplere med en anden uddannelse, også på samme niveau, og også uden at skulle ud i en dyr og usolidarisk brugerbetaling.
Torsten Gejl (ALT), 2021-04-13:
Det er ikke så svært at tage stilling til, men problemet er balancen, altså populisme, noget, som Ekstra Bladet lige pludselig har fundet på, og som vi alle sammen hopper på, og det er på bekostning af en sag, vi har kæmpet for rigtig, rigtig længe sammen med SF.
Ebbe Kalnæs (CD), 1998-12-08:
Og der er en tendens til, at daginstitutionerne er for små, og at der er for lidt plads, men når min lokalradio fortæller, at pædagogerne får tinnitus, tænker jeg også på børnene, for det er nok også et spørgsmål om holdning, og det var nok muligt en gang imellem at skrue ned for børnene, når der er tale om, at man skal lære dem at være sociale og passe på hinanden.
Karin Nødgaard (DF), 2015-04-29:
Vil det så sige, at ministeren mener, at i det øjeblik, man lander i en lufthavn i Danmark, kan man køre direkte på borgerservice og udfylde de der blanketter, der nu er, og sige, hvem man er, for så kan borgerservice se, at man er skatteyder, er født og opvokset i Danmark, altid har haft dansk pas osv., og så får man bare at vide: Det er helt i orden, vi laver et hak ved dig, og så behøver du ikke at ligge nederst i bunken, du går bare ud og fortsætter dit studie og fortsætter med den løbebane, du nu er i gang med?
Astrid Krag (S), 2022-03-22:
Det, at man har den grundlæggende økonomi, betyder jo altså også noget for, hvad det er for en velfærd, man kan levere, om der er tid til omsorg, til relationen, og derfor er jeg også glad for, at det nuværende flertal har prioriteret at lade pengene følge med, når der kommer flere børn og flere ældre.
Morten Bødskov (S), 2012-03-28:
Jeg skal selvfølgelig ikke tolke eller bryde ind i spørgerækken her i Folketinget – det er formandens prokura – men jeg tolker dog alligevel spørgsmålet her, som om man godt er klar over, at det, man forsøger at insinuere omkring regeringen, ikke rigtig er muligt.
Rasmus Prehn (S), 2012-12-18:
Var Dansk Folkeparti så enig med hr. Lars Løkke Rasmussen, da han sagde, at nulvækst vil give nedskæringer i den offentlige sektor, og at det vil give fyringer og katastrofal udvikling osv., eller er Dansk Folkeparti enig med hr. Lars Løkke Rasmussen, når han i dag siger, at nulvækst er vejen frem?
Kristen Touborg (SF), 1997-11-27:
Men jeg vil godt høre Socialdemokratiets ordfører: Hvor længe mener man, at det vil være muligt at få gyllen ud fra de fuldspaltestalde, hvis man bruger halm i en mængde, som kan have nogen som helst indflydelse på dyrevelfærd? Efter min ringe indsigt i de forhold må jeg sige, at jeg tror, det er en meget dårlig idé, Socialdemokratiet her er ved at udvikle.
Søren Pape Poulsen (KF), 2020-10-08:
Jeg prøvede også at adressere, at vi faktisk synes, det er en rigtig, rigtig god idé at tage det her frihedsskridt, som statsministeren gør, men jeg kunne så tænke mig det udvidet til noget mere, for jeg kunne godt tænke mig, at beskæftigelsesområdet kom med, altså at man forsøgte det nogle steder.
Svend Auken (S), 1997-12-04:
Det siger sig selv, at vi i forbindelse med behandlingen af lovforslaget gerne vil drøfte andre spørgsmål, som kan gøre vores tilskudsordninger mere overskuelige og mere fleksible at administrere, så vi kan leve op til det, som flere ordførere har understreget, nemlig behovet for at gennemføre yderligere energibesparelser.
Elisabeth Arnold (RV), 2000-08-24:
Og så står man sammen om at gøre økonomien stabil ud i fremtiden og derved også lette den udvidelse, som landene er enige om at fortsætte forhandlingerne med, den udvidelse, som skal nå frem mod det endelige mål, nemlig at Europa afskaffer den varme krig, den kolde krig og den indbyrdes handelskrig.
Dennis Flydtkjær (DF), 2009-03-24:
Det virker jo lidt paradoksalt, at man kan udstyre sin bil eller sit dyre tv eller sin racehund med f.eks. en GPS-sender, så man kan opspore dem igen, men at det stadig er tabubelagt - som man også lidt kan høre på debatten i dag - når det gælder om at hjælpe andre mennesker.
Morten Østergaard (RV), 2010-12-15:
Der er kommet mange flere fattige; psykiatriske patienter udskrives, før de er færdigbehandlet osv., og med genopretningsplanen skabes endnu mere fattigdom og sociale forringelser med beskæringer i børnefamilieydelsen og den helt grumme fratagelse af de særlige rettigheder til at optjene folkepension for flygtninge.
Tove Fergo (V), 1999-03-02:
På den baggrund er der sket ændringer i organisationen af de to styrelser samt personudskiftninger på topniveau, og samtidig er der indgået den aftale, som vi tidligere har hørt både ministeren og fru Lone Møller omtale, med et flertal af Folketingets partier om, at alle Boneloc-hofteopererede patienter får adgang til erstatning efter patientforsikringsloven.
Kristian Thulesen Dahl (DF), 2005-06-02:
Vi må ikke lægge opgaverne ud til kommunerne, for det er ansvarsløst, og vi må i øvrigt heller ikke sørge for, at der er nogle, der kigger kommunerne lidt over skulderen, for vi skal søreme ikke komme rendende og sige til kommunerne, at de ikke selv kan håndtere det.
Ulrik Kragh (V), 2003-03-12:
Hvorom alting er, blev der i hr. Per Kaalunds ordførertale sagt, at værnepligt skal drøftes, og så vil jeg spørge hr. Per Kaalund: Gør det indtryk, at fremtrædende socialdemokrater med meget stor forankring i det danske forsvar siger, at det ville blive et forsvar med hul i ryggen, fordi man ville få stærke problemer med rekrutteringen?
Jette Gottlieb (EL), 1997-11-21:
Men når regeringen også afviser dét og heller ikke selv vil være med til at se nærmere på, hvordan vi Danmark kan indføre et bompengesystem, har regeringen jo udsendt et ganske klart signal til befolkningen om, at biler står over børns sundhed. Når jeg mener, at vi er nødt til at tage debatten her i Folketinget, har det to årsager.
Rune Lund (EL), 2018-09-06:
Nu er det jo sådan, at Socialdemokratiet i den her valgperiode endelig er endt med at sige, at de vil løfte velfærden med det, der svarer til det demografiske træk; altså det tal, der gør, at velfærden lige akkurat kan holde skindet på næsen, i takt med at der i de kommende år kommer flere ældre og flere børn.
Frank Jensen (S), 2000-12-06:
Ser vi bare alene på de lukkede fængsler, så er vi oppe på, at 31 pct. får afslag på prøveløsladelse efter udståelse af to tredjedele af straffen. Hr. Nonbo må undskylde det her lille indlæg til slut i debatten, men det kunne være, hr. Nonbo skulle læse forhandlingerne, for så kunne det være, at vi næste gang var fri for at høre den slags spørgsmål til slut i debatten.
Brian Mikkelsen (KF), 2016-01-19:
Så kan vi tage diskussionen om kontanthjælpsloftet og boligydelsen på et andet tidspunkt – den har jo alle mulige andre præmisser og alle mulige andre principper i sig, som også burde interessere Enhedslisten rigtig meget, f.eks. at det altid skal kunne betale sig at arbejde.
Helle Sjelle (KF), 2002-02-07:
Og der har vi så valgt at sige, at vi mener, at mange af de personer, der går på den fri ungdomsuddannelse, sikkert har haft nogle gode oplevelser med den fri ungdomsuddannelse, men det ændrer jo ikke ved, at mange af de personer lige så godt kunne have taget en eller anden kompetencegivende ungdomsuddannelse som f.eks. hf eller gymnasiet.
Jens Peter Vernersen (S), 1999-11-16:
Jamen det er klart, at fru Charlotte Antonsens indlæg giver anledning til spørgsmål, for det bliver jo tilkendegivet flere gange i indlægget, at der er tale om en omlægning, og der er tale om et milliardbeløb, når vi kommer frem til 2004, altså hvis vi taler om cigaretafgiften og spiritusafgiften.
Flemming Møller Mortensen (S), 2010-04-06:
Vi handler ikke rettidigt i forhold til den 10-årige, som plager sine forældre om at få lov til at gå i solarium, fordi alle vennerne også gør det, hvis vi ikke sætter nogle rammer op og skaber nogle betingelser, som gør, at forældrene også har nogle helt andre vægtige argumenter og kan sige: I Danmark er det forbudt.
Kristian Thulesen Dahl (DF), 2000-11-21:
Jeg synes, det var noget, regeringspartierne burde tage sig af og ikke regeringen, for i virkeligheden har folkehøringerne jo haft det formål at profilere regeringspartierne, så vælgerne ved næste valg kunne forstå, at de skulle genvælges til en ny periode i regering.
Mette Hjermind Dencker (DF), 2020-06-19:
Det, vi godt kunne tænke os at sige i stedet for, er: Når vi har Finanstilsynet, der åbenbart, som vi så det, kan lave deres egne regler i forhold til kriterier, som de sætter op, kan vi så ikke i stedet for bruge Finanstilsynet på den måde, at vi i udvalget sætter os sammen, også med ministeren, og laver nogle retningslinjer, som vi giver Finanstilsynet, og som de omvendt skal sikre at realkreditinstitutterne skal rette sig efter?
Peter Skaarup (DF), 2001-05-03:
Vi synes da f.eks., det ville klæde Enhedslisten, når de stiller forslag om at fjerne associeringsaftalen med Israel, at de kritiserer Syriens besættelse af Libanon, at de kritiserer palæstinensernes manglende styr på deres egne folk, det manglende styr fra Arafats side på politistyrkerne dernede, som i høj grad slet ikke håndhæver ro og fred på Vestbredden, at de kritiserer Hizbollahs tilfangetagelse af israelske soldater og civile.
Jens Peter Vernersen (S), 1999-11-16:
Hvordan skulle Danmark med en sådan holdning hos oppositionspartiet Venstre kunne lave de nødvendige ændringer på skatteområdet, som også vil blive nødvendige fremover? Den anden forespørgsel, som vi har til forhandling her i dag, drejer sig om udviklingen i grænsehandelen og om en eventuel tilnærmelse til EU-niveauet for afgifter på øl, vin, spiritus og cigaretter osv. Umiddelbart efter, at Instituttet for Grænseregionsforskning fremkom med sin undersøgelse den 2. oktober, var der flere bud på, hvad der burde foretages politisk for at reducere grænsehandelen.
Villy Søvndal (SF), 1999-04-20:
Det er jo klart, at vi alle bliver dybt rystede af de billeder af den dybt ulyksalige situation i området, som vi fodres med dagligt, og jeg vil også godt sige, at jeg synes, at det på den måde er et sympatisk forslag fra Fremskridtspartiet: Et eller andet må vi gøre, ikke?
Kim Andersen (V), 2001-09-06:
Den levede til fulde op til det billede, mange har, og det image, som De Radikale til stadighed selv søger at opbygge som den meget anstændige, den afbalancerede, den, der tager byrderne på skuldrene, ser til alle sider, bærer ansvaret med et smil og vil alle det bedste.
Magnus Heunicke (S), 2020-12-18:
Ansættelsessamtale, udtalelser, referencer fra tidligere arbejdsgivere er selvfølgelig nøglen til at undersøge det, og hvis man vurderer, at der i den konkrete ansættelsessituation er behov for det, er det også sådan, at en arbejdsgiver naturligvis kan rekvirere en straffeattest.
Kim Behnke (FP), 1999-09-07:
Der er brug for, at man prioriterer og belønner de trækdyr, som holder det danske samfund i gang, og der er brug for, at man omprioriterer, så de mennesker, der har det allerdårligst i vores samfund, føler, at det danske samfund virkelig er et velfærdssamfund, også for dem.
Charlotte Broman Mølbæk (SF), 2020-11-26:
Der er ingen tvivl om, at når SF går ind i det her arbejde – det er i øvrigt noget, vi har arbejdet for igennem længere tid – forventer jeg, at det arbejde, der kommer til at ske, vil være en afdækning af, hvad det er for nogle borgere, det her handler om, så vi ikke får lavet noget nu, der efterlader andre på perronen.
Lisbeth Bech Poulsen (SF), 2017-09-07:
Man kan undres over, at vi har en statsminister, som italesætter sig selv som fortaler for specielt udsatte unge drenge, som har brug for en hjælpende hånd, og så bliver der skåret så meget på de erhvervsskoler, hvor vi har brug for netop at sætte ind med de her ressourcer.
Ole Birk Olesen (LA), 2015-03-27:
Her må man i høj grad sige at der er tale om, at de erstatter noget, der kunne have været en kommunal opgave, for i alle andre steder i landet end i Sønderjylland er det en kommunal opgave, men i Sønderjylland har man frivillige brandværn, og de klarer så tingene uden offentlig indblanding.